Aconseguir que els vostres fills obtinguin l'hàbit de lectura depèn, en gran mesura, de la vostra tasca.
L'escola té un paper molt important en l'aprenentatge i el foment de la lectura dels vostres fills, però el gust per llegir va més enllà i no es podrà aconseguir plenament sense la vostra col·laboració.
És important fomentar la lectura en els nens des dels primers mesos de vida i acompanyar-los en tot el procés.
Tot seguit us presentem una sèrie de recomanacions que us poden ajudar a aconseguir que els vostres fills trobin el gust per la lectura:
Podeu fomentar el gust per la lectura en els vostres fills visitant de forma habitual alguna de les biblioteques que tingueu a prop de casa i participant en les nombroses activitats que s'hi organitzen al voltant dels llibres.
La principal funció de les biblioteques és la d'acostar el món dels llibres a tota la població realitzant una funció informativa, educativa i de lleure, i oferir eines i recursos diversos.
Existeixen diferents tipus de biblioteques on podeu anar amb els vostres fills.
Les biblioteques públiques ofereixen espais acollidors per als nens i organitzen moltes activitats per acostar-los al món dels llibres: rondallaires que expliquen contes, autors que presenten els seus llibres, jocs o titelles sobre personatges de relats, exposicions al voltant de festes populars i diades, espais familiars per debatre al voltant d'algun conte explicat...
També són un bon espai perquè els nostres fills estudiïn, facin deures o treballs escolars, cerquin informació als llibres o Internet...
A més, s'hi pot utilitzar el servei de préstec de llibres, música, cinema, etc. Les biblioteques escolars tenen una finalitat clarament educativa.
Són un bon recurs per adquirir nous aprenentatges de manera autònoma, obtenir informació i desenvolupar l'hàbit de la lectura.
Els seus usuaris són principalment els alumnes i els docents, però també les famílies.
Algunes biblioteques estan obertes per a tot el barri fora de l'horari escolar.
En molts centres, també s'hi organitzen activitats per despertar l'hàbit lector.
A continuació, us oferim algunes recomanacions per fomentar l'ús de les biblioteques en els vostres fills:
Les llibreries de Catalunya, a més de distribuir llibres i altres publicacions, tenen la funció d'apropar la cultura als ciutadans.
Hi ha llibreries que pertanyen a grans cadenes comercials, on podem trobar milers de títols diferents.
Però també hi ha llibreries petites i independents, especialitzades, en alguns casos, en una temàtica concreta (còmic, viatges, cinema, científiques...).
Quan visiteu una llibreria, trobareu professionals especialitzats que us poden orientar sobre quins són els títols més adequats per als vostres fills, ja que coneixen de primera mà les preferències d'infants i joves i quines novetats o clàssics de la literatura els poden motivar més per convertir-los en futurs lectors.
A més, moltes d'aquestes llibreries, organitzen activitats de foment de la lectura, presentacions de les darreres novetats, lectura de poemes, de contes... i es converteixen en punt de relació de persones amb els mateixos interessos.
A continuació us oferim algunes orientacions sobre l'ús que en podeu fer, de les llibreries: